recursal/SuperWikiNEXT-32B huggingface dataset:
ஐ அலைவரிசை
**ஐ அலைவரிசை** *(Channel Eye)*, 1999ஆண்டு ரூபவாகினி கூட்டுத்தாபனத்தின் 2வது அலைவரிசை (ரூபவாகினி - 2) ஆரம்பிக்கப்பட்டது. பின்னர் அது ஆகஸ்ட் 20 2000 ஆண்டில் ஐ அலைவரிசை (Channel Eye) என்று பெயர் மாற்றப்பட்டது.

1982 ஆம் ஆண்டின் இல. 6ம் நாடாளுமன்றச் சட்டத்தின் கீழ் இலங்கை ரூபவாகினி கூட்டுத்தாபனம் தேசியத் தொலைகாட்சி ஒளிபரப்பு நிறுவனமாக ஏற்றுக்கொள்ளப்பட்டது. சிங்களம், தமிழ் மற்றும் ஆங்கிலம் ஆகிய மூன்று மொழிகளில் நிகழ்ச்சிகள் தொகுத்து அல்லது தயாரித்து ஒளிபரப்பி வந்தது.

இந்த அடிப்படையில் ஐ அலைவரிசை தமிழ்மொழி நிகழ்ச்சிகளுக்கெனவும், விளையாட்டு நிகழ்ச்சிகளுக்கெனவும் ஆரம்பிக்கப்பட்டது. தமிழ் நிகழ்ச்சிகளை கூடுதலாக ஒளிபரப்பி வந்தது. தென்னிந்திய தமிழ் ஒளிபரப்பு நிலையங்களில் இருந்து ஒளிபரப்பாகும் தமிழ் நிகழ்ச்சிகளை ஒளிப்பதிவு செய்து மீள் ஒளிபரப்பியும் தருவித்து ஒளிபரப்பியும் வந்தது. பின்பு உள்நாட்டு தமிழ் நிகழ்ச்சித் தயாரிப்பு நேரம் அதிகரித்தது. பல முஸ்லிம் நிகழ்ச்சிகள் கூட்டுத்தாபனத்தினால் தயாரிக்கப்பட்டு ஒளிபரப்பப்பட்டன.

வெளி இணைப்புகள்
---------------

* ஐ அலைவரிசை பரணிடப்பட்டது 2011-12-23 at the வந்தவழி இயந்திரம்


| * பா
* உ
* தொ
இலங்கையில் தொலைக்காட்சி |
| --- |
| சேவைகள் | சுயாதீன தொலைக்காட்சி  **·**  ரூபவாஹினி **·**  ஐ அலைவரிசை **·**  நேத்ரா **·**  வசந்தம் **·**  என்.ரி.வி **·**  யூ டிவி **·**  சனல் வன் எம்.டி.வி **·**  சிரச **·**  சக்தி **·**  சுவர்ணவாஹினி **·**  ஏ.ஆர்.ரி **·**  இசுடார் தமிழ் டிவி **·**  ரி.என்.எல் **·**  சியத தொலைக்காட்சி  **·**  ஈ.ரி.வி **·**  ரி.வி. லங்கா **·**  மெக்ஸ் **·**  த புடிஸ்ற் ரி.வி **·**  தெரன **·**  சி.எஸ்.என் தொலைக்காட்சி **·**  பிரைம் தொலைக்காட்சி **·**  சிசிடீவி செய்திகள் **·**  டான் தமிழ் ஒளி **·** டயலொக்  **·**  |
**கள்ளப்பார்ட் நடராஜன்**, முன்னாள் தமிழ்த்திரைப்பட நடிகர் ஆவார். இளமையில் மேடை நாடகங்களில் கள்ளன் வேடங்களில் நடித்ததால், *கள்ளப்பார்ட்* இவரின் பெயருக்கு முன் அடைமொழியானது. பின்னர் வெள்ளித்திரையில் எதிர்மறைநாயகனாகவும், குணசித்திர நடிகராகவும், சிரிப்பு நடிகராகவும், நடன ஆடுபவராகவும் நூற்றுக்கும் மேற்பட்ட தமிழ்த்திரைப்படங்களில் நடித்தவர்.  இவர் 1952-இல் பராசக்தி திரைப்படத்தில் முதன்முதலாக அறிமுகமானவர். 

தனியார் தொலைக்காட்சிகள் தமிழ்நாட்டிற்கு வருமுன்னர், இவர் சென்னைத் தொலைகாட்சியில் இருபதிற்கும் மேற்பட்ட தொடர்களில் நடித்தவர். சென்னைத் தொலைக்காட்சியில் ஒரு நேர்காணலின் போது, 27 மார்ச் 1996 அன்று தமது எழுபதாவது அகவையில் மறைந்தவர்.

இளமை
----

மேடை நாடகக் கலைஞர்களான இராமலிங்கம் - பரிபூரணத்தம்மாள் இணையருக்கு தஞ்சாவூரில் பிறந்ததவர் நடராஜன். நடராஜனும் தமது 10-வது வயதிலேயே நாடக நடிகரானார். நவாப் ராஜமாணிக்கம் நாடகக் குழுவில் 12 ஆண்டு காலம் பணிபுரிந்தார். ‘வள்ளித் திருமணம்’, ‘ராமாயணம்’ முதலான நாடகங்களில் நடித்தார்.. மேடை நாடகங்களில் கள்ளன் வேடத்தில் நன்கு நடித்ததால், *கள்ளப்பார்ட் நடராஜன்* என்று பெயர் பெற்றார்.

நடித்த புகழ்பெற்ற திரைப்படங்கள்
-------------------------------

* பராசக்தி
* குமரிப் பெண்
* சபாஷ் மீனா
* கல்லும் கனியாகும்
* குமரிப் பெண்
* வண்ணக்கிளி
* ரிக்ஷாக்காரன்
* கெட்டிக்காரன்
* கண் திறந்தது
* நவராத்திரி
* தில்லானா மோகனாம்பாள்
* தெய்வப்பிறவி
* சக்கரவர்த்தித் திருமகள்
* குங்குமம்
* வண்ணக்கிளி
* குமுதம்
* கூண்டுக்கிளி
* மதுரை வீரன்
* ஒளி விளக்கு
* தேவர் மகன்
* மெட்ராஸ் டூ பாண்டிச்சேரி

விருதுகள்
---------

* தமிழக அரசின் கலைமாமணி’ விருது (1990)

மேற்கோள்கள்
-----------

1. ↑  Kallapart Natarajan

வெளி இணைப்புகள்
---------------

* "Kalla Part" Nadarajan
**திருவாலியமுதனார்** பன்னிரு திருமுறைகளில் ஒன்பதாம் திருமுறையில் அடங்கும் திருவிசைப்பா பாடிய அருளாளர்களில் ஒருவராவார்.

பிறப்பு
-------

இவர் திருமயிலையில் வைணவ அந்தணர் குலத்தில் தோன்றியவர். சோழநாட்டில் சீகாழிப்பதிக்கு அருகிலுள்ள திருவாலிய நாட்டின் தலைநகர் திருவாலி நகரில் எழுந்தருளியிருக்கும் திருமாலிடத்து அன்பு பூண்ட காரணத்தினால் பெற்றோர்கள் இவருக்கு திருவாலியிலுள்ள திருமாலின் பெயராகிய அமுதன் என்பதை இணைத்து திருவாலியமுதன் என்று பெயரிட்டனர்.

சிவன்மீது பற்று
---------------

வைணவ குலத்தில் தோன்றினாலும் சிவபிரானிடம் அன்பு கொண்டு சிவனடியாராக திகழ்ந்தார். சிதம்பரம் நடராசப் பெருமானை தம் குலதெய்வமாகக் கொண்டு சிவபக்தியில் திழைத்தார். இதன் காரணமாக நடராசப் பெருமான் மீது திருவிசைப்பா பதிகங்களைப் பாடியருளினார்.

காலம்
-----

இவரது காலம் 10 ஆம் நூற்றாண்டு. திருவாலி அமுதனார் திருவிசைப்பா பஞ்சகம், நட்டராகம், இந்தளம் ஆகிய மூன்று பண்களில் அமைந்து
நான்கு பதிகங்களாய் 42 பாடல்களைக் கொண்டுள்ளன.

மேற்கோள்கள்
-----------

1. 1 2  உரையாசிரியர் வித்வான் எம்.நாராயண வேலுப்பிள்ளை, பன்னிரு திருமுறைகள், தொகுதி 13, வர்த்தமானன் பதிப்பகம், சென்னை
2. ↑  மு. அருணாசலம் (முதல் பதிப்பு 1972, திருத்தப்பட்ட பதிப்பு 2005). *தமிழ் இலக்கிய வரலாறு, பத்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 340.
**இலபோச்சே** அல்லது இலபூச்சே (Lobuche அல்லது Lobuje) என்னும் ஊர் நேபாளத்த்தின் வடகிழக்கே உள்ள கும்புப்பகுதியில் எவரெசுட்டு மலைப்பகுதியில் உள்ளது. எவரெசுட்டு மலையடிவார முகாமுக்குத் தென்கிழக்குப் பாதை வழியாக ஏறிச்செல்பவர்கள் கடைசியாக இரவில் தங்க விடுதிவசதிகள் உள்ள ஊர்களில் ஒன்று. இதைவிட்டால் கோரக்கு செப்பு (Gorak Shep) என்னும் ஊரே கடைசியாக விடுதியில் தங்கக்கூடிய ஊர். இங்கிருந்து காலா பத்தர் என்னும் அருகில் உள்ள முகட்டுக்குச்ச்செல்லலாம். இதன் உயரம் 5,545 மீ (18, 192 அடி). இங்கிருந்து எவெரெசுட்டு முகட்டின் அரிய காட்சியைக் காணலாம்.. எவரெசுட்டின் மலையமைப்பின் வடிவால், அதன் அடிவார முகாமில் இருந்து பார்த்தால் முழு முகடும் தெரியாது.

இலபோச்சே கடல்மட்டத்தில் இருந்து 4,940 மீ (16,210 அடி) உயரத்தில் உள்ளது. இவ்வூர் நேபாளத்தின் தலைநகராகிய காட்டுமாண்டுவில் இருந்து கிழக்கே 150 கி.மீ (93 மைல்) தொலைவில் உள்ளது.  இலபோச்சே என்னும் பெயர் இப்பகுதியில் உள்ள ஆளா முகடுகளுக்கும் வழங்குகின்றார்கள்: கிழக்கேயுள்ள இலபோச்சே, மேற்கேயுள்ள இலபோச்சே, வடக்கே திபெத்தில் உள்ள இலபோச்சே காங்கு ஆகியவற்றையும் குறிப்பிடலாம். 

ஒவ்வோர் ஆண்டும் ஏப்பிரல் மாதம் நூற்றுக்கணக்கான செர்ப்பாக்களும், சுமைதூக்கியாட்களும் இவ்வழியாக எவரெசுட்டு அடிவார முகாமுக்குச் செல்வார்கள். மேமாதத்தில் எவரெசுட்டு முகட்டை ஏறுவதற்குத்தேவையான பயன்பொருட்களை கவரிமான் (யாக்கு என்னும் ஆவினம்) மீதும் பிறவகையாகவும் ஏற்றிச் செல்வார்கள்.

இங்குள்ள விடுதிகள் மிகவும் எளிமையான வசதிகளே கொண்டுள்ளன. அண்மைய காலங்களில் ஆக்சிசன் வசதிகளும், கம்பியில்லா இணைய வசதிகளும் தொலைதொடர்பு வசதிகளும் ஏற்பட்டுள்ளன. 

 கும்புப்பகுதியின் வரைபடம்.

படக்காட்சியகம்
--------------

இலபோச்சேயில் இருந்து நூப்ஃசே தெரியும் காட்சி

  

* இலபோச்சே
* 
* 
* 
* 
* 
*

அடிக்குறிப்புகளும் மேற்கோள்களும்
--------------------------------

1. ↑
2. ↑
3. ↑  Krakauer, Jon (1997). Into Thin Air: A Personal Account of the Mt. Everest Disaster. New York: Villard. ISBN 0-679-45752-6. p. 52
4. ↑
**தஞ்சை சீனிவாசன் பிள்ளை** (1846-1928) புகழ் வாய்ந்த வழக்குரைஞராகவும் தமிழ் அறிஞராகவும் விளங்கியவர்.தமிழ் வரலாறு என்னும் நூலை இரண்டு தொகுதிகளாக எழுதி வெளியிட்டவர்.

பிறப்பு,கல்வி,பணி
-----------------

சீனிவாசன் பிள்ளை பிறந்த ஊர் அரியலூருக்கு அருகில் உள்ள கீழப்பழுவூர் ஆகும். அவர் தந்தை சிவசிதம்பரம் பிள்ளை ஒரு இரத்தின வணிகர் ஆவார். தொடக்கக் கல்வியை கீழப் பழுவூரிலும் கல்லூரிப் படிப்பை கும்பக்கோணம் கல்லூரியிலும் முடித்தார்.பின்னர் சட்டக் கல்வியும் படித்து வழக்கறிஞர் ஆனார்.

திருச்சிராப்பள்ளி மாவட்ட ஆட்சியர் அலுவலகத்தில் எழுத்தராகப் பணி செய்தார். நாகப்பட்டினத்திலும் தஞ்சையிலும் வழக்குரைஞராகப் பணியாற்றினார். தஞ்சை நகரவைத் தலைவராக மூன்று முறை தேர்ந்தெடுக்கப் பட்டு அப்பதவியை வகித்தார்.

தமிழ்ப் பணி
-----------

தமிழ் இலக்கியங்களையும் கல்வெட்டு செப்பேடு ஓலைச்சுவடி ஆகியனவற்றைப் படித்தார்.நன்னூல், திருக்குறள், திருக்குறளின் பரிமேலழகர் உரை ஆகியவற்றை ஆழமாகப் படித்து மனனம் செய்தார். இங்ஙனம் தமிழ்ப் புலமையை வளர்த்துக் கொண்ட சீனிவாசன் பிள்ளை 'தமிழ் வரலாறு' என்னும் நூலை இரண்டு பகுதிகளாக எழுதி வெளியிட்டார்.முதல் பகுதியில் தமிழ் மொழி பற்றியும் இரண்டாம் பகுதியில் சங்க காலம் முதல் சமய எழுச்சிக் காலம் வரை தமிழ் இலக்கிய வரலாற்றை எழுதினார். தமிழ் இலக்கிய வரலாற்று நூல்களில் முதன்மையான நூலாகவும் தமிழில் வெளிவந்த முதல் நூலாகவும் 'தமிழ் வரலாறு' விளங்குகின்றது. கும்பக்கோணம் கல்லூரியில் தமக்குத் தமிழ் இலக்கியம் பயிற்று வித்த தியாகராசச் செட்டியாரை மிகவும் மதித்து நினைவு கூர்ந்து அவருக்கு இந்நூலை காணிக்கையாக்கினார்.மேலும் தமிழ் வரலாறு தொடர்பான பல குறிப்புகளை இரு பெட்டிகளில் போட்டு இருந்தார்.அப்பெட்டிகளை ஒரு திருடன் வீட்டில் நுழைந்து தூக்கிச் சென்று விட்டக் காரணத்தால் தமிழ் வரலாற்றின் மீதி இரண்டு பகுதிகளை வெளியிட முடியாமல் போனது. நாவலர் சோமசுந்தர பாரதியார் தி.ரு வி.க உ.வே சா போன்ற தமிழ் அறிஞர்களுடன் நட்பு பூண்டு அன்பு பாராட்டி வந்தார்.

பிற பொதுப் பணிகள்
-----------------

புகழ் பெற்ற தஞ்சை சரசுவதி மகால் நூலகத்தைச் சென்னைக்கு 
மாற்றுவதாக இருந்த முயற்சியை முறியடித்து தஞ்சையிலேயே அந்நூலகம் இருக்குமாறு செய்தார்.
தஞ்சையில் கூட்டுறவு வங்கி ஒன்றை உருவாக்கினார்.மேலும் தஞ்சாவூர் பெர்மனண்டு வங்கி, மர்ச்சண்டு வங்கி ஆகியவற்றையும் தோற்றுவித்தார்.

தமக்கு உரிமையான நிலத்தில் ஒரு முருகன் கோவிலைக் கட்டினார்.அங்கேயே பூச் சந்தை ஒன்றை அமைத்து பொது மக்களுக்கு வழங்கினார்.

அன்னிபெசண்டு அம்மையார் தஞ்சைக்கு வருகை புரிந்த போது தாம் கட்டிய கட்டடத்திற்குப் பெசண்டு இல்லம் என்று பெயர் சூட்டி அன்னி பெசண்ட்டு அவர்களைக் கொண்டே அக்கட்டடத்தைத் திறக்கச் செய்தார் காந்தியடிகள் தி.ரு .வி.க. அன்னி பெசண்ட்டு,வி,எசு சீனிவாச சாத்திரி போன்ற தலைவர்கள் சீனிவாசன் பிள்ளையின் மாளிகை இல்லத்தில் தங்கியுள்ளார்கள்.காந்தியடிகள் ஆட்டுப் பால் குடிக்கும் பழக்கம் உள்ளவராக இருந்ததால் சீனிவாசன் பிள்ளை தம் வீட்டில் இரண்டு ஆடுகளை வாங்கி வைத்திருந்தார்.

மிகுந்த செல்வந்தரான சீனிவாசன் பிள்ளை 'பிரம்மஞானசவை' நெறியில் ஒழுகி சாதி மதம் பூசை சடங்கு போன்றவற்றை ஒதுக்கி மக்கள் தொண்டு செய்து 1928 ஆம் ஆண்டில் மறைந்தார்.

சான்று
------

செம்மொழிச் செம்மல்கள்-2 (ஆசிரியர் முனைவர் பா. இறையரசன், தமிழ்மண் பதிப்பகம்,சென்னை)
**சேர் கவாஜா நசிமுத்தீன்** (*Sir Khawaja Nazimuddin*, இந்தியப் பேரரசின் விருது) (உருது: خواجہ ناظم الدین; வங்காள மொழி: খাজা নাজিমুদ্দীন; சூலை 19, 1894 – அக்டோபர் 22, 1964) டாக்கா நவாப் குடும்பத்தைச் சேர்ந்த அரசியல்வாதி ஆவார். லியாகத் அலி கான் கொலை செய்யப்பட்ட பிறகு அக்டோபர் 15, 1951 முதல் 1953 வரை 2வது பாக்கித்தான் பிரதமராக இருந்தார். அகில இந்திய முசுலிம் லீக்கின் உறுப்பினரான நசிமுத்தீன் பிரித்தானிய இந்தியப் பேரரசில் வங்காள மாகாணத்தின் இரண்டாவது பிரதமராக பணியாற்றியுள்ளார். பாக்கித்தான் நிறுவப்பட்ட பின்னர் 1948இல் முகமது அலி ஜின்னாவின் மறைவிற்குப் பின்னர் அதன் இரண்டாவது தலைமை ஆளுநராகப் பொறுப்பேற்றார். பிரதமர் லியாகத் அலி கானின் கொலையை அடுத்து நசிமுத்தீன் இரண்டாவது பிரதமரானார். தீவிர பழைமைவாதியான நசிமுத்தீன் பொதுமக்கள் விரும்பும் அரசியல்வாதியாக இல்லை.

இவரது அரசு இரண்டு ஆண்டுகள் மட்டுமே நீடித்தது;ஆனால் உள்நாட்டுக் குழப்பங்களும் வெளிநாட்டு சிக்கல்களும் ஆட்சி கலைக்கப்படுவதற்கு காரணமாக அமைந்தன. 1953 இலாகூர் கலவரங்களை அடுத்து நசிமுத்தீன் முதன்முதலாக பஞ்சாபில் படைத்துறையாட்சியை அறிவித்தார். இவரது ஆட்சியில் வறுமை பெருகியதால் மேற்கு பாக்கித்தானில் சோசலிசக் கருத்துக்களும் கிழக்குப் பாக்கித்தானில் அவாமி லீக்கும் வலுப்பெற்றன. வங்காள மொழி இயக்கம் வலுப்பெற்றதை அடுத்து வளர்ந்த அவாமி லீக்கினால் முசுலிம் லீக்கின் தாக்கம் குறையலாயிற்று. வெளிநாட்டுறவில் ஐக்கிய அமெரிக்காவுடனும் சோவியத் ஒன்றியத்துடனும் இந்தியாவுடனுமான உறவுகள் மோசமடைந்தன; இந்நாடுகளில் பாக்கித்தானுக்கு எதிரான உணர்வுகள் மேலோங்கின.

ஏப்ரல் 17, 1953இல் நசிமுத்தீன் அரசு கலைக்கப்பட்டது;1954இல் பொதுத் தேர்தலிலும் தோல்வியுற்றார். வங்காளத்தின் மற்றொரு அரசியல்வாதியான முகமது அலி போக்ரா பிரதமரானார். நீண்ட உடல்நலக் கேட்டை அடுத்து 1964இல் தமது 70ஆம் அகவையில் மரணமடைந்தார். நாட்டு மரியாதையுடன் டாக்காவில் அடக்கம் செய்யப்பட்டார்.

மேற்சான்றுகள்
-------------

1. ↑
2. ↑  "PakistanHerald.com : Khwaja Nazimuddin". 21 ஜனவரி 2018 அன்று மூலம் பரணிடப்பட்டது. 12 January 2012 அன்று பார்க்கப்பட்டது.
**கே. ஆர். ரங்கம்மாள்** (*K. R. Rangamma*; இறப்பு: 29 ஏப்ரல் 2022) பழம்பெரும் தமிழ்த் திரைப்பட நடிகை ஆவார். இவர் 500 இற்கும் மேற்பட்ட தமிழ், மலையாளம், இந்தி மொழி ஆகிய மொழித் திரைப்படங்களில் சிறு வேடங்களில் நடித்தவர் ஆவார். இவர் 2008-இல் பாட்டி வேடத்தில், வடிவேலுவுடன் நடித்த முனியாண்டி விலங்கியல் மூன்றாமாண்டு எனும் திரைப்படத்தின் நகைச்சுவை காட்சிகள் இரசிகர்களால் பாராட்டைப் பெற்றது. 
இவர் *குட்டீம்மா* என்ற குறும்படம் ஒன்றிலும் நடித்திருந்தார்.

ஆரம்ப கால வாழ்க்கை
------------------

கே. ஆர். ரங்கம்மா கோயம்புத்தூர் மாவட்டம், அன்னூர், தெலுங்குப்பாளையத்தைச் சேர்ந்தவர். இவருடைய தந்தை நல்லி செட்டியார், தாயார் பொன்னம்மாள் ஆவார்கள். ரங்கம்மாவுக்கு 4 இளைய சகோதரிகள் இருந்தனர். திரைப்படங்களின் மீது ஏற்பட்ட ஈர்ப்பு காரணமாக, மேடை நாடகங்களிலும் நடித்து வந்தார். எம். ஜி. ஆரின் *விவசாயி* திரைப்படத்தின் மூலம் தமிழ்த் திரையுலகிற்கு அறிமுகமானார். தொடர்ந்து தமிழ் திரையுலகின் முன்னணி நடிகர்களான சிவாஜி கணேசன், கமல்ஹாசன், ரஜினிகாந்த், அஜித்குமார், விஜய் உட்பட பல நடிகர்களுடன் நகைச்சுவை மற்றும் குணச்சித்திர கதாபாத்திரங்களை ஏற்று நடித்துள்ளார்.

குடும்பம்
---------

ரங்கம்மாவின் கணவர் ரங்கசாமி காவல் அதிகாரியாக இருந்தவர். அவர் 1987 திசம்பர் 21 அன்று காலமானார். (நடிகர் எம். ஜி. ஆர். இறப்பிற்கு 2 நாட்களுக்கு முன் இறந்தார்) இவர்கள் 6 பெண் பிள்ளைகளையும் 6 ஆண் பிள்ளைகளையும் பெற்றனர். தனது இறுதிக்காலத்தில் பிள்ளைகளின் ஆதரவின்றி, உணவுக்காக மெரினா கடற்கரையில் கைக்குட்டைகள் மற்றும் கைவினைப் பொருட்கள் விற்று வந்தார். பின்னர் வயது முதிர்வு, வறுமை காரணமாக சொந்த ஊரான தெலுங்குப்பாளையத்திற்கு திரும்பினார்.

மறைவு
-----

ரங்கம்மாள் உடல்நலக் குறைவு காரணமாக 2022 ஏப்ரல் 29 அன்று தனது 89 ஆவது அகவையில் காலமானார்.

நடித்த தமிழ்த் திரைப்படங்கள்
----------------------------

* விவசாயி (1967)
* நம் நாடு (1969)
* என் அண்ணன் (1970)
* நான் ஏன் பிறந்தேன் (1972)
* நல்ல நேரம் (1972)
* சூரியகாந்தி (1973)
* நினைத்ததை முடிப்பவன் (1975)
* நீதிக்கு தலைவணங்கு (1976)
* மீனவ நண்பன் (1977)
* படிக்காதவன் (1985)
* பணக்காரன் (1990)
* ரோஜா (1992)
* சீவலப்பேரி பாண்டி (1994)
* அவள் வருவாளா (1998)
* ரோஜாவனம் (1999)
* அலைபாயுதே (2000)
* கி. மு (2008)
* முனியாண்டி விலங்கியல் மூன்றாமாண்டு (2008)
* படிக்காதவன் (2009)
* மகிழ்ச்சி (2010)
* காஞ்சனா (2011)
* பாட்டி (2013)

மேற்கோள்கள்
-----------

1. ↑  மெரினாவில் கர்சீப் விற்கும் ரங்கம்மாள் பாட்டி - நடிகர் சங்கம் உதவ கோரிக்கை
2. ↑  கர்சீப் விற்கும் நடிகை ரங்கம்மா பாட்டி: நடிகர் சங்கம் உதவ கோரிக்கை!
3. ↑  "வடிவேலுடன் கலக்கிய மூத்த நகைச்சுவை நடிகை ரங்கம்மா பாட்டி காலமானார்". *Puthiyathalaimurai*. 2022-04-30 அன்று பார்க்கப்பட்டது.
4. ↑  "நகைச்சுவை நடிகை ரங்கம்மா பாட்டி காலமானார்". *Dailythanthi.com*. 2022-04-29. 2022-04-30 அன்று பார்க்கப்பட்டது.
5. ↑  "பழம்பெரும் நடிகை ரங்கம்மா பாட்டி மறைவு". *Hindu Tamil Thisai*. 2022-04-30 அன்று பார்க்கப்பட்டது.

வெளி இணைப்புகள்
---------------

* வறுமையில் வாடிய ரங்கம்மாள் பாட்டிக்கு உதவிய நடிகர் சங்கம்
திருவாளப்புத்தூர் சுவாமிநாதபிள்ளை
**திருவாளப்புத்தூர் சுவாமிநாதபிள்ளை** (இ. 1972) ஒரு தமிழக நடன ஆசிரியர்.

பிறப்பு
-------

தஞ்சாவூர் மாவட்டத்தை (தற்போதைய மயிலாடுதுறை மாவட்டம்) சேர்ந்த மாயவரம் தாலுக்காவில் உள்ள சிறிய கிராமமமான திருவாளப்புத்தூர். இந்த கிராமத்தில் இசை வேளாளர் சமுகத்தை சேர்ந்த பிரபல நாட்டியப் பெண்மணி திருவாளப்புத்தூர் கல்யாணி அம்மாளுக்கு மூத்த மகனாகப் பிறந்தவர் சுவாமிநாதபிள்ளை. இவருக்கு ஓரு சகோதரனும் இரண்டு சகோதரிகளும் உண்டு. சகோதரன் திருவாளப்புத்தூர் கிருஷ்ணமூர்த்திபிள்ளை சிறந்த வயலின் வித்துவான்; சகோதரிகள் ராஜலெட்சுமி, ஜிவரெத்தினம் இருவரும் மேடை நடனக்கலைஞர்கள்.

வாழ்க்கை
--------

பள்ளிப்படிப்பில் ஆர்வம் இல்லாமையால், அதனை விட்டு விட்டு நடனக்கலையை பிரபல நடன ஆசிரியர் பந்தநல்லூர் மீனாட்சி சுந்தரம் பிள்ளையிடம் குருகுலவாசமாக சுமார் 12 வருடங்கள் பயின்றார். நாட்டியத்தில் சிறந்த சிம்ம நந்தனம் என்ற கலையை மீனாட்சி சுந்தரம் பிள்ளையிடம் முறையாகப் பயின்றவர். அவருடன் இணைந்து பல நாட்டிய நிகழ்ச்சிகளையும், பலருக்கு நாட்டியமும் பயிற்றுவித்தார். பின்னர் சென்னை சென்று வழுவூர் ராமையாபிள்ளையும் இவரும் இணைந்து பல மாணவர்களை உருவாக்கினர்.

குடும்பம்
---------

சுவாமிநாதபிள்ளை பிரபல நடன ஆசிரியர் பொண்ணுசாமிநட்டுவனார் மகள் ஞானாம்பாளை மணந்தார். சுவாமிநாதபிள்ளைக்கு டி. எஸ். ராமலிங்கம் என்ற ஒரே மகன் உள்ளார். அவர் ஒரு சுதந்திர போராட்ட தியாகி. தியாகிகளுக்கான சலுகைகளைப் பெற மறுத்தவர். மூன்று முறை கும்பகோணத்தில் தொடர்ந்து நகர்மன்ற உறுப்பினராக இருந்தவர். சுவாமிநாதபிள்ளை, வழுவூர் ராமையாப் பிள்ளையின் தம்பி நடராஜசுந்தரம் பிள்ளையின் (இவரும் ஒரு சிறந்த மிருதங்க வித்துவான்) மகள் விஜயலெட்சுமியை தன் மகன் ராமலிங்கத்துக்கு மணம் முடித்தார். பின்பு இவர் தனியாக சென்னையிலேயே தங்கி நாட்டியப் பணியில் ஈடுபட்டார்.

உருவாக்கிய மாணவ, மாணவிகள்
-------------------------

இவர் பல மாணவர்களையும் மாணவிகளையும் உருவாக்கினார். பிரபலமான வழுவூர் சாம்ராஜன் சிலகாலம் இவருடைய மாணாக்கராக இருந்தவர். எல். விஜயலெட்சுமி, நடிகைகள் ஹேமாமாலினி, ஸ்ரீபிரியா, நிர்மலா விஸ்வநாதன் போன்றவர்கள் இவருடைய மாணவிகள் ஆவர்.

பட்டங்களும் விருதுகளும்
-----------------------

* தமிழக அரசின் கலைமாமணி பட்டத்தை அறிஞர் அண்ணா முதல்வராக இருந்த போது பெற்றார்.
* இந்திய அரசின் தேசிய விருதை அன்றைய குடியரசுத் தலைவர் வி. வி. கிரியிடமிருந்து பெற்றார்.
* பாண்டிச்சேரியில் உள்ள ஜின்னாசூட் இன்ஸ்டிடியூட்டில் *பரதகலா கேசரி* என்ற பட்டம் வழங்கப்பட்டது.

மறைவு
-----

சுவாமிநாதபிள்ளை மார்ச் 13, 1972ல் ஆண்டு இயற்கை எய்தினார்.
**கவார் ரிஸ்வி** (ஆங்கிலம் : Khawar Rizvi) ( பிறப்பு:1938 ஜூன் 1 & இறப்பு:1981 நவம்பர் 15) இவர் ஒரு உருது மற்றும் பாரசீக மொழியின் முக்கிய கவிஞராவார். இவர் ஒரு அறிவார்ந்தவராகவும் கல்விமானாகவும் மதிக்கப்பட்டார். முக்கியமாக இவரது புகழுக்கு காரணம் இவரது கவிதையே ஆகும். இவரது இயற்பெயர் சையத் சிப்டே ஹசன் ரிஸ்வி என்பதாகும். இவர் கவிதை மற்றும் கட்டுரைகளை எழுதுவதற்கு "கவார்" என்றப் புனைப்பெயரை பயன்படுத்தினார். கவார் என்றால் பாரசீக மொழியில் "கிழக்கு" என்று பொருள்படும். கவார் கிழகை விரும்பவராகவும், கிழக்கின் வாழ்க்கை முறை மற்றும் கிழக்கு விழுமியங்களை ரசிப்பவராகவும் இருந்தார்.

ஆரம்பகால வாழ்க்கை மற்றும் தொழில்
--------------------------------

கவார் ரிஸ்வி ஒரு மேன்மையான சையத் குடும்பத்தைச் சேர்ந்தவர். இவர் 1938 ஜூன் 1 அன்று பிறந்தார். இவரது உண்மையான பிறந்த ஆண்டு 1936 என்று சில ஆதாரங்கள் கூறுகின்றன. ஆனால் இவர் 1938 இல் பிறந்தார் என்று அதிகாரப்பூர்வ ஆவணங்கள் காட்டுகின்றன. இவர் தனது தாயார் அபிதா பேகமிடமிருந்து கவிதைகளை கற்றுள்ளார். அபிதா பேகத்தின் கவிதைகள் பெரும்பாலானவற்றைப் பாதுகாக்க முடியவில்லை என்றாலும், அவர் ஒரு திறமையான கவிஞராக இருந்துள்ளார். இவரது தாய்மாமன் மருத்துவர் அபுல் அசன் ஒரு பிரபலமான கவிஞரும் அறிஞருமாவார். இவரது அத்தை பானோ சைத்புரியும் ஒரு சிறந்த கவிஞராவார். கவார் ரிஸ்வியின் தந்தை சையத் நஜ்ம் உல் ஹசன் ரிஸ்வி பாக்கித்தானின் ஆயுதப்படைகளில் பணியாற்றிவர். 

கவார் ரிஸ்வி தனது சிறுவயதிலிருந்தே அறிவு மற்றும் கற்றலை விரும்பினார். இப்போது அட்டோக் என்று அழைக்கப்படும் காம்ப்பெல்பூர் என்ற ஊரில் அரசு பள்ளியில் கல்வி கற்றார். பின்னர், அட்டோக்கிலுள்ள அரசு கல்லூரியில் பட்டம் பெற்றார். பின்னர் பஞ்சாப் பல்கலைக்கழகத்தில் இலக்கியத்தில் முதுகலைப் பட்டம் பெற்றார். ஆசிரியராக தனது வாழ்க்கையைத் தொடங்கிய இவர் பின்னர் வங்கித் துறையில் சேர்ந்து திறமையான வங்கியாளரானார். ஏழைகளை அவர்களின் உரிமைகளிலிருந்து பறித்ததற்காக இவர் அதிருப்தியடைந்து வங்கித் தொழிலை விட்டு வெளியேறினார். 

பின்னர் மக்களுக்கு சிறப்பாக சேவைகளை செய்ய, கவார் பாக்கித்தானில் சமூக பாதுகாப்புத் துறையில் சேர்ந்தார். 1981 நவம்பர் 15, அன்று தனது சொந்த ஊரிலிருந்து தனது பணியிடத்திற்குச் செல்லும்போது திடீர் மாரடைப்பால் இறக்கும் வரை அதே துறையில் இயக்குநராக பணியாற்றி வந்தார். இவரது இறுதிச் சடங்கில் ஆயிரக்கணக்கான மக்கள் கலந்து கொண்டனர். இவர் பாகிஸ்தானின் ஜாங் மாவட்டத்தில் உள்ள வரலாற்று சிறிய நகரமான அஹ்மத் புர் சியாலின் கல்லறையில் அடக்கம் செய்யப்பட்டார். 43 வயதில் இவரது மரணம் கண்டம் முழுவதும், குறிப்பாக தெற்காசியாவின் பிராந்தியம் பரவலாக துக்கப்பட்டது.

கருத்தியல் மற்றும் செயல்பாடுகள்
-------------------------------

கவார் ரிஸ்வி ஒரு நாற்காலிச் சிந்தனையாளராகவோ அல்லது ஒரு தனி அறை புரட்சியாளராகவோ இருக்கவில்லை. இவர் தனது காலத்தின் அரசியல் மற்றும் அறிவுசார் இயக்கங்களில் தீவிரமாக பங்கேற்றார். இவர் இந்தியா மற்றும் பாக்கித்தானின் துணைக் கண்டத்தில் உள்ள பிரபலமான முற்போக்கு எழுத்தாளர்கள் இயக்கத்தைச் சேர்ந்தவர். கவார் அனைத்து வகையான மற்றும் கொடுங்கோன்மை, சர்வாதிகாரம், அடிபணிதல் மற்றும் சுரண்டலுக்கு எதிரானவர். இவரது சித்தாந்தம் மற்றும் அரசியல் நம்பிக்கைகள் காரணமாக இவர் பாக்கித்தானின் அப்போதைய சர்வாதிகார ஆட்சியாளரான ஜெனரல் ஜியா-உல்-ஹக்கின் கொள்கைகளுக்கு பலியானார். கருத்துச் சுதந்திரம், சிவில் உரிமைகள், மனித உரிமைகள், சமத்துவம் மற்றும் வறுமையை ஒழிப்பதற்காக இவர் போராடினார்.

குறிப்புகள்
-----------

வெளி இணைப்புகள்
---------------

* Syed Khawar Rizvi an Article Published in Roznama AAj
* Syed Khawar Rizvi Poetry at Rekhta
**கே. என். சீனிவாசன்** (*K. N. Srinivasan*) என்பவர் இந்திய அரசியல்வாதி மற்றும் சென்னை மாநகரத் தந்தையாகப் பணியாற்றியவர் ஆவார். இவர் நவம்பர் 1956ஆம் ஆண்டு முதல் டிசம்பர் 1957 வரை இப்பதவியிலிருந்தார். இவர் இந்தியத் தேசிய காங்கிரசில் உறுப்பினராக இருந்தார்.

ஆரம்ப கால வாழ்க்கை
------------------

சீனிவாசன் செப்டம்பர் 20, 1914இல் செங்கல்பட்டு மாவட்டத்தில் பிறந்தார். சென்னை, கிறித்துவக் கல்லூரி மற்றும் சென்னை சட்டக் கல்லூரியில் உயர்கல்வி பயின்றார். சீனிவாசன் சென்னை உயர்நீதிமன்றத்தின் வழக்கறிஞராக 1945இல் சேர்ந்தார்.

அரசியல் வாழ்க்கை
----------------

சீனிவாசன் தனது ஆரம்பக் காலத்திலிருந்தே இந்திய தேசிய காங்கிரசில் உறுப்பினராக இருந்தார். இவர் தமிழக காங்கிரசு குழுவின் உறுப்பினராக பத்து ஆண்டுகள் பணியாற்றினார். செங்கல்பட்டு மாவட்ட மாநாட்டிலும் உறுப்பினராக இருந்தார். நவம்பர் 29, 1956இல், இவர் சென்னை மாநகரத் தந்தையாக நியமிக்கப்பட்டார் மற்றும் டிசம்பர் 1957 வரை பணியாற்றினார். இவருக்குப் பின் தாரா செரியன் வெற்றி பெற்று இபபதவியினை வகித்தார்.

மேற்கோள்கள்
-----------

1. ↑  Civic Affairs, Volume 5, Issues 5-8; Published by P. C. Kapoor at the Citizen Press, 1957
2. 1 2  "dated November 29, 1956: New Mayor of Madras". *The Hindu*. 29 November 2006. 2 March 2014 அன்று பார்க்கப்பட்டது.

* *The Asia Who's Who*. Hong Kong: Pan-Asia Newspaper Alliance. 1958. பக். 194. .

|
|  |
| முன்னர்**வி. ஆர். இராமநாத ஐயர்** | **சென்னை மாநகராட்சி மன்றத் தலைவர் (மேயர்)**1956-1957 | பின்னர்**தாரா செரியன்** |
**இலங்கையில் போர் குற்றங்கள்** தொடர்பாக அனைத்துலக நெருக்கடிக் குழு ஒரு விரிவான அறிக்கையை மே 2010 இல் வெளியிட்டத்து. அதில் இலங்கை அரசும் விடுதலைப் புலிகளும் போர் குற்றத்தில் ஈடுபட்டதாக குற்றம் சாட்டுகிறது. இந்த போர் குற்றங்கள் இலங்கைப் போரின் கடந்த 30 ஆண்டுகளில் பார்க்க மிக மோசனதாகவும் இது குறிக்கிறது. ஒரு அனைத்துலக விசாரணையை மேற்கொள்ள தமக்கு போதிய ஆதாரங்கள் உள்ளதாகக் குறிப்பிடுகிறது.

குறிப்பாக தமக்கு பின்வரும் விடயங்கள் தொடர்பாக அனைத்துல விசாரணை ஒன்றை ஏற்படுத்த தமக்கு ஆதாரங்கள் உள்ளதாக இந்த அறிக்கை கூறுகிறது:

இலங்கை அரசு
-----------

### பொதுமக்கள் மீது திட்டமிட்டு எறிகணை வீச்சு

சனவரியில் இருந்து, அரசும், படைத்துறையும் மக்களை அரசு கூறிய பாதுகாப்பு வலையத்துக்குப் போகச் சொன்னார்கள். பின்னர் மிகக் கடுமையாக, கூடுதல் வீச்சுடன் அந்த இடங்களுக்கு எறிகணை வீசினார்கள். இது மே வரை நடந்தது. இந்த இடங்கள், அதன் பரப்பளவு, அங்கு இருந்த மக்கள், அவர்களின் பாதிப்புகள் பற்றி அரசுக்கும், படைத்துறைக்கும் நன்றாகத் தெரிந்திருந்தும் இப்படிச் செய்தார்கள்.

### மருத்துவமனைகள் மீது திட்டமிட்ட எறிகணை வீச்சு

நிறைந்த காயப்பட்டவர்களையும், நோயாளிகளையும் கொண்ட நிரந்தர தற்காலிக மருத்துவமனைகள் மீது படைத்துறை எறிகணைத் தாக்குதல்களைச் செய்தது. இவர்களுக்கு இந்த மருத்துவமனைகள் எங்கு இருந்தன என்ற துல்லியமான தகவல் தெரிந்திருந்தும் தாக்குதல் நடத்தினர். இத்தகையை தாக்குதலில் போது ஐ.நா வினதும், செஞ்சிலுவைச் சங்கத்தினது ஊழியர்கள் இந்த தாக்குதல்கள் தொடர்பாக அரசுக்கு அறிவித்த வண்ணம் இருந்தனர், அப்படி இருந்தும் இந்தத் தாக்குதல்கள் தொடர்ந்தன. இவை மே மட்டும் தொடர்ந்தன. இதனால் மக்கள் இவற்றை விட்டு வெளியேறினர்.

### மனிதநேய பணிகள் மீது திட்டமிட்டுத் தாக்குதல்

எங்கு மனித நேயப் பணிகல் இடம்பெறுகின்றன, எங்கு உணவு விநியோகிக்கப்படுகிறது என்று துல்லியமாகத் தெரிந்து இருந்தும், படைத்துறை தொடர்ச்சியாக அந்த இடங்களை நோக்கி எறிகணைகள் வீசினர். இந்த இடங்கள் மனிதநேயப் பணியார்களாலும், வாகங்கள் மற்றும் உபகரணங்களாலும், பொதுமக்களாலும் நிறைந்திருந்தன. அடிப்படை மனித நேய உதவியை வழங்குவதிலும், பெறுவதில் ஈடுபடுகையில் பலர் கொல்லப்பட்டனர்.

விடுதலைப் புலிகள்
-----------------

### திட்டமிட்டு பொது மக்களைச் சுடுதல்

சண்டை இடத்தை விட்டு வெளியேறி, அரச கட்டுப்பாடு உள்ள இடங்களுக்கு செல்ல முயன்ற மக்கள் மீது விடுதலைப் புலிகள் சுட்டுக் பல பொது மக்களைக் கொன்றார்கள், காயப்படுத்தினர்.

### திட்டமிட்டு பொது மக்களை இன்னல்படுத்தல்

சண்டை இடத்தை விட்டு மக்கள் வெளியேறுவதை விடுதலைப் புலிகள் அனுமதிக்கவில்லை. எறிகணை வீச்சு, அடிப்படை வசதிகள் இன்மை, காயப்பட்டோர், சாகக் கிடந்தோர் என எவற்றையும் விடுதலைப் புலிகள் பொருட்படுத்தவில்லை. மேலும் பொது மக்களை சண்டை பிடிக்க, அல்லது இதர வேலைகளுக்கு கட்டாயப் பணியில் ஈடுபடுத்தினர். குடும்ப உறுப்பினர்கள் அதை எதிர்த்தால், அவர்களை தண்டித்தார்கள்.

மேற்கோள்கள்
-----------

1. 1 2 3 4 5  War Crimes in Sri Lanka - International Crisis Group - May 17, 2010

வெளி இணைப்புகள்
---------------

* War Crimes in Sri Lanka - International Crisis Group - May 17, 2010 - சுருக்கம்
* முழு அறிக்கை பரணிடப்பட்டது 2010-07-10 at the வந்தவழி இயந்திரம்
**கவிசென்றாய பெருமாள் கோயில்** என்பது தமிழ்நாட்டில் கிருஷ்ணகிரி மாவட்டம், எர்ரஅள்ளி என்ற சிற்றூரில் அமைந்துள்ள ஒரு பெருமாள் கோயிலாகும்.

கோயில் அமைப்பு
--------------

இக்கோயிலானது இயற்கையாக அமைந்த ஒரு குகையில் அமைந்துள்ளது. இதனாலேயே கவி என்ற முனொட்டு இறைவனின் பெயரின் முன்பு உள்ளது (இம்மாவட்ட வட்டாரவழக்கில் குகையை கவி என்பர்). குகையில் உள்ள சுயம்பு திருமேனிக்கு தற்காலத்தில் பெரிய அளவில் கோயில் அமைக்கப்பட்டுள்ளது. கருவறையைச் சுற்றி மண்டபம் அமைக்கப்பட்டுள்ளது. கருவறைக்கு முன்னதாக விநாயகர் அமைந்துள்ளார். கருவறையில் அருவுருவமான சுயம்பு திருமேனியின் பின்புறம் சென்றாய பெருமாளின் சிலை பிரதிட்டைச் செய்யப்பட்டுள்ளது.

வழிபாடு
-------

சனிக்கிழமைகளில் சிறப்பு வழிபாடு நடத்தப்படுகிறது. குறிப்பாக புரட்டாசி மாத சனிக்கிழமைகளில் மிகச்சிறப்பாக வழிபாடு நடத்தப்படுகிறது. மேலும் வைகுண்ட ஏகாதசியன்று மிக விமரிசையாக வழிபாடு நடத்தப்படுகிறது.

அமைவிடம்
--------

கிருஷ்ணகிரியில் இருந்து 18 கி.மீ தொலைவில் எர்ரஅள்ளி உள்ளது. கிருஷ்ணகிரி மற்றும் காவேரிப்பட்டணத்தில் இருந்து பேருந்து வசதி உள்ளது.

மேற்கோள்கள்
-----------

1. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 115-116.
**பொதுத் தகுதித் தேர்வு** (Common Eligibility Test அல்லது **சி.இ.டி** ), இந்திய அரசு, இந்திய பொதுத்துறை வங்கிகள் மற்றும் இந்திய ரயில்வேயில் அரசிதழ் பதிவு பெறாத பி மற்றும் சி பிரிவு பதவிகளுக்கு பணியாளர்களை நியமிப்பதற்காக 2022 ஆம் ஆண்டு முதல் நடத்தப்படும் தேர்வாகும். இந்த தேர்வு இந்திய அரசின் முகமையான [[தேசிய பணியாளர் தேர்வு முகமையால் நடத்தப்படும்.  பல நுழைவுத் தேர்வு நடத்தும் முறையினை ஒரே தேர்வாக மாற்றுவதற்காக தேசிய ஆட்சேர்ப்பு நிறுவனம் என்பதற்கு ஆகஸ்ட் 19 , 2020 அன்று இந்திய மத்திய அமைச்சரவை ஒப்புதல் அளித்தது.

இத்தகுதித் தேர்வு எழுதுவதற்கு தேவையான கல்வித் தகுதிகள் பட்டப்படிப்பு, உயர்நிலை (12 வது தேர்ச்சி) மற்றும் இடைநிலை (10-ஆம் வகுப்பு) தேர்ச்சி பெற்றிருக்க வேண்டும். தொழில்நுட்பம் சாராத பணியிடங்களுக்கு தனித்தனியாக தேர்வுகள் நடத்துகிறது. இதற்கு முன்பாக இத்தேர்வுகள் மத்திய அரசு பணியாளர் தேர்வாணையம், வங்கிப் பணியாளர்கள் தேர்வு வாரியம், இரயில்வே தேர்வு வாரியம் போன்ற அமைப்புகளால் நடத்தப்பட்டது.

தேர்வு மையங்கள்
---------------

தேர்வர்களின் வசதிக்காக, ஒவ்வொரு மாவட்டத்திலும் குறைந்தது ஒரு தேர்வு மையம் அமைக்கப்படும். மொத்தம் சுமார் 1000 தேர்வு மையங்கள் செய்யப்படும்.

இதனையும் காண்க
--------------

* ஒன்றிய அரசுப்பணியாளர் தேர்வாணையம்
* தேசியப் பணியாளர் தேர்வு முகமை

சான்றுகள்
---------

1. ↑  "Union Cabinet approves setting up of National Recruitment Agency". Mumbai: Press Information Bureau. August 19, 2020.. பார்த்த நாள்: August 19, 2020.
2. ↑  "Common Eligibility Test: Key things to know about NRA CET". New Delhi: தி டைம்ஸ் ஆஃப் இந்தியா. August 20, 2020.. பார்த்த நாள்: August 21, 2020.
ரமழான் மாத வழிபாடுகளில் **ஸதகாத்துல் ஃபித்ர்** எனும் பெருநாள் தர்மமும் ஒன்றாகும். இஸ்லாத்தில் இரு பெருநாட்களில் நோன்புப் பெருநாளும் ஒன்று. ஆண்டு முழுவதும் வறுமையில் வாடி வதங்கி உணவிற்கு வழியின்றித் திண்டாடும் முஸ்லிம் சகோதரர்கள் பெருநாளில் மட்டுமாவது தம் வறுமையை மறந்து மகிழ்வாக இருக்க வேண்டும் என்ற உயரிய நோக்கில் ஏழைகளின் துயர் துடைக்க இஸ்லாம் அத்தருமத்தைக் கடமையாக்கியது. இத்தர்மம் ஏழைகளின் உணவாகப் பயன்படுவதோடு அத்தர்மம் செய்தவர் நோன்பு நோற்றிருக்கும் போது செய்த தவறுகளுக்குப் பரிகாரமாகவும் அமைகின்றது. இது இரக்கப்பட்டு நாம் விரும்பிய அளவு கொடுக்கும் தர்மமல்ல. மாறாக "தகுதியுள்ள ஒவ்வொருவரும் இதை நிறைவேற்றியே ஆக வேண்டும் என வலியுறுத்தப்பட்ட கட்டளையாகும்" ஏழைகளின் துயர்துடைக்கவும் சகோதர வாஞ்சையை நினைவூட்டவும் கடமையாக்கப்பட்டுள்ளது.

* முஸ்லிமான ஆண், பெண், பெரியவர், சிறியவர், அடிமை, சுதந்திரமானவர் அனைவர் மீதும் நோன்புப் பெருநாள் தர்மமாக ஒரு ஸாவு கோதுமை அல்லது ஒரு ஸாவு போத்தம் பழம் ஆகியவற்றைத் *தர்மமாக*க் கொடுக்கும்படி நபி (ஸல்) அவர்கள் கடமையாக்கினார்கள். மேலும் இத்தர்மத்தை, பெருநாள் தொழுகைக்காக மக்கள் வெளியேறுவதற்கு முன்னர் கொடுத்துவிட வேண்டும் என்றும் கட்டளையிட்டார்கள். ஆதாரம்: புகாரி, முஸ்லிம்

* நோன்பில் நிகழ்ந்த தவறிலிருந்து தூய்மைப்படுத்துவதற்காகவும் ஏழைகளுக்கு உணவளிக்க வேண்டும் என்பதற்காகவும் நபி(ஸல்) அவர்கள் ஸதகாத்துல் ஃபித்ரைக் கடமையாக்கினார்கள். ஆதாரம்: அபூதாவூத்

* ரமழானின் இறுதியில் உங்கள் நோன்புத் தர்மத்தைக் கொடுத்து விடுங்கள் என்று கூறி இத்தருமத்தை நபி(ஸல்) அவர்கள் கடமையாக்கியதாக இப்னு அப்பாஸ்(ரலி) அவர்கள் அறிவிக்கிறார்கள். ஆதாரம்: அபூதாவூத், நஸயீ

* நபி(ஸல்) அவர்கள் அழைப்பாளர்களை மக்காவின் தெருக்களுக்கு அனுப்பி "தெரிந்து கொள்ளுங்கள்! நிச்சயமாக ஸதகத்துல் ஃபித்ர் ஒவ்வொரு முஸ்லிமின் மீதும் கடமையாகும்" என்ற வாசகத்தை சொல்லச் சொன்னார்கள். ஆதாரம்: திர்மிதி

சட்டங்கள்
---------

### கடமை

இது முஸ்லிம்களான ஆண், பெண், சிறியோர், பெரியோர், ஆகிய அனைவர் மீதும் கடமையாகும். எனவே குடும்பப் பொறுப்பாளர் அவர் குடும்பத்திலுள்ள அனைவருக்காகவும் இத்தர்மத்தைக் கொடுக்க வேண்டும். பெருநாள் அன்று தன்னுடைய செலவு போக மீதம் பொருள் மற்றும் தானியம் இருப்பீன் அவர்கள் இத்தருமத்தைக் கொடுக்க தகுதி பெற்றவர். பெருநாள் அன்று செலவிற்கு பொருள் மற்றும் தானியம் இல்லாதவர்கள் இத்தர்மத்தைப் பெற்றுக் கொள்ள தகுதி பெறுவார்கள். அப்படிக் கொடுக்கும்படிதான் நம்மை நபி(ஸல்) அவர்கள் ஏவியிருக்கின்றார்கள். 

### அளவு

இரண்டு கைகள் நிறைய அள்ளும் அளவு ஒரு முத்து எனப்படும். இவ்வாறு நான்கு மடங்கு சேர்ந்தது ஒரு ஸாவு எனப்படும். நபியவர்கள் ஒரு ஸாவு கொடுத்துள்ளனர். இதன் எடை தானியத்திற்கேற்ப வேறுபடும். எனவே கை அளவை அடிப்படையாகக் கொள்வதே பேணுதலாகும்.

### நாள்

இத்தர்மத்தை, பெருநாள் தொழுகைக்கு முன்னர் பங்கீடு செய்து விட வேண்டும். தொழுகைக்குப் பிறகு கொடுத்தல் இக்கடமை நிறைவேற்றியவராக மாட்டார். ஷவ்வால் மாதத்தின் பிறை கண்டதிலிருந்து பெருநாள் தொழுகைக்குச் செல்வதற்கு முன் இத்தர்மத்தை கொடுத்துவிட வேண்டும். பெருநாளைக்கு ஓரிரு நாட்களுக்கு முன்னால் இத்தர்மத்தை பங்கீடு செய்வதில் தவறில்லை.
கிருட்டிணகிரி மாவட்டம், ஒசூர், ராமநாயக்கன் ஏரியில் குமுழித் தூம்பு உள்ள இடத்தில் அமைத்துள்ள கல் மண்டபம்.
**குமிழித் தூம்பு மதகு** என்பது தமிழ்நாட்டு ஏரிகளில் தேக்கிவைக்கும் நீரைப் பாசனத்திற்குத் திறக்க அறிவியல் பூர்வமாக அமைத்த ஓர் அமைப்பு ஆகும். இது தேவையான அளவு மட்டும் தண்ணீரை வெளியேற்ற உதவ, ஒரு கற்பெட்டி போன்று அமைத்திருக்கும். இந்த கல்பெட்டி மேலே அரையடி விட்டத்தில் துளை இருக்கும். இந்த துளைக்குப் பெயர் **நீரோடி** ஆகும். இந்தத் துளையை குழவி போன்ற ஒரு கல் கொண்டு மூடி இருப்பார்கள். பெட்டியின் தரை மட்டத்திலும் சிறிய அளவிலான இரண்டு மூன்று துளைகள் இருக்கும் இவற்றை **சேறோடி** என்பர். ஏரியின் தரைமட்டத்திற்கு கீழே இந்த கல்பெட்டியில் உள்ள துளை வழியே தண்ணீர் செல்லும்வகையில் குழாய் அமைப்பு ஏற்படுத்தப்பட்டிருக்கும். பாசனத்திற்குத் தண்ணீர் வேண்டியபோது துளையில் உள்ள குழவிக்கல்லை தண்ணீருக்குள் மூழ்கிச் சென்று எடுத்து விடுவர், அப்போது ஏரியின் நீரோடி துளை வழியாக 80 விழுக்காடு நீரும் சேறோடி வழியாக 20 விழுக்காடு சேறு கலந்த நீரும் வெளியேறும். இதனால் ஏரிக்குள் வண்டல் மண்படிவது குறையும். சில ஏரிகளில் இந்தத் தூம்பு மதகு உள்ள இடத்தை அடையாளம் காட்டும்விதமாகக் கல் மண்டபங்கள் அமைத்திருப்பர்.

மேற்கோள்கள்
-----------

1. ↑  குடவாயில் பாலசுப்பிரமணியன் (12 அக்டோபர் 2009). "இரண்டாயிரம் ஆண்டுகளுக்கு முந்தைய தமிழர் பாசன முறை". *கட்டுரை*. கீற்று. 4 செப்டம்பர் 2016 அன்று பார்க்கப்பட்டது.
2. ↑  குள. சண்முகசுந்தரம் (16 சூலை 1015). "அலையடித்த ஏரியில் புழுதிப் புயல் வீசும் பரிதாபம்". *கட்டுரை*. தி இந்து. 4 செப்டம்பர் 2016 அன்று பார்க்கப்பட்டது.
உயிர்ப் பொது மூலம்
இரு உயிரினங்களுக்குப், புவியின் வாழ்க்கை வரலாற்றின் ஏதாவது ஒரு கட்டத்தில் பொதுவான முன்னோடி இருந்தால், அவ்வுயிரினங்களுக்கான **பொது மூலம்** அம்முன்னோடியாகும். எடுத்துக்காட்டாக, பூனை, புலி, சிங்கம், சிறுத்தை எனும் பூனை-இனத்தைச் சேர்ந்த அனைத்து இனங்களுக்கான முன்னோடி, 10.3 மில்லியன் ஆண்டுகளுக்கு முன்னர் இருந்த ஓர் உயிரினமாகும்.[1] இங்கு முன்னோடி எனக் குறிப்பிடப்படும் உயிரினம், தனிப்பட்ட ஒரு உயிரினமாகவோ, அல்லது பல்வேறு உயிரினங்களின் ஒன்றுசேர்ந்த உயிரணுக்குழுவாகவோ இருக்கும்.

படிவளர்ச்சிக் கொள்கையின் கூற்றுப்படி புவியிலுள்ள பல்வகையான அனைத்து உயிரினங்களும் ஒரே மூலத்திலிருந்து தோன்றின. இக்கோட்பாட்டுக்கு **உயிர்ப் பொது மூலம்** என்று பெயர்.

உயிர்ப் பொது மூலத்திற்கான சான்று
--------------------------------

* இரசாயனச் சான்று

இதுவரை தெரிந்த அனைத்து உயிரினங்களுமே டி.என்.ஏ. மற்றும் ஆர்.என்.ஏ எனும் மரபணுமூலக்கூறுகளால் மட்டுமே அமையப்பட்டிருக்கிறது.

மேற்கோள்கள்
-----------

1. ↑  O'Brien SJ, Johnson WE (2005). "Big cat genomics". *Annu Rev Genomics Hum Genet* **6**: 407–29. doi:10.1146/annurev.genom.6.080604.162151. பப்மெட்:16124868.
**இலமினுசா தீவு** (*Laminusa Island*) பிலிப்பைன்சு நாட்டின் சுலு மாகாணத்தில் உள்ள சியாசி நகராட்சியில் அமைந்துள்ள ஒரு தீவு ஆகும். சுலு தீவுக்கூட்டத்தில் இட்டம்பெற்றுள்ள தீவுகளில் இதுவும் ஒன்றாகும். மின்டானோ மற்றும் போர்னியோ தீவுகளுக்கு இடையே உள்ள தீவுகளின் சங்கிலியாக இலமினுசா தீவு பார்க்கப்படுகிறது.

கண்ணோட்டம்
----------

நிர்வாக ரீதியாக இலமினுசா தீவு சியாசி நகராட்சியின் ஒரு பகுதியாகும்  இத்தீவு பின்வரும் பேரங்கே எனப்படும் நிர்வாகப் பிரிவுகளாகப் பிரிக்கப்பட்டுள்ளது :

* காங்-காங் இலமினுசா
* உலுக் இலமினுசா
* பூகன் இலமினுசா
* தம்பகன் இலமினுசா
* தெங்கா இலமினுசா
* தோங் இலமினுசா

நிலவியல்
--------

இலமினுசா தீவு சுலு தீவுக்கூட்டத்தின் ஒரு பகுதியாகும். சியாசி தீவிலிருந்து கிழக்கே சுமார் 1 கிலோமீட்டர் தொலைவில் அமைந்துள்ள இத்தீவின் மொத்த நிலப்பரப்பு 0.78 சதுரகிலோமீட்டர் என மதிப்பிடப்பட்டுள்ளது

மக்கள்தொகையியல்
---------------

இலமினுசாவின் மொத்த மக்கள் தொகை 12,830 ஆகும். ஒப்பீட்டளவில் இத்தீவு பிலிப்பைன்சில் காணப்படும் அடர்த்தியான மக்கள் தொகை கொண்ட தீவுகளில் ஒன்றாக கருதப்படுகிறது.

இலமினுசா  தீவில் அடங்கியுள்ள நிர்வாகப் பிரிவுகளின் மக்கள்தொகை கீழே கொடுக்கப்பட்டுள்ளது.

| நிர்வாகப் பிரிவு | மக்கள் தொகை (2020) |
| --- | --- |
| இலமினுசா | 1,686 |
| உலுக் இலமினுசா | 1,442 |
| பூகன் இலமினுசா | 2,328 |
| தம்பகன் இலமினுசா | 2,862 |
| தெங்கா இலமினுசா | 1,590 |
| தோங் இலமினுசா | 2,922 |
| **மொத்தம்** | 12,830 |

மேற்கோள்கள்
-----------

1. ↑  "Siasi, Sulu". *Department of Interior and Local Government*.
[*தொடர்பிழந்த இணைப்பு*]
2. ↑  "Municipality of Siasi - Philippine Standard Geographic Code". *Philippine Statistics Authority*. 2022-06-30 அன்று பார்க்கப்பட்டது.
**குமுதம்** (*Kumudam*) தமிழ்நாட்டில் வெளியாகும் பிரபல வார இதழாகும். இது ஒரு வணிக இதழாகும். இது எஸ்.ஏ.பி. அண்ணாமலை மற்றும் அவரது நெருங்கிய நண்பரும் நம்பிக்கைக்குரியவருமான பி.வி. பார்த்தசாரதி ஆகியோரால் 1948 இல் தொடங்கப்பட்டது. குமுதம் குழுமத்தினால் குமுதம் ரிப்போட்டர், குமுதம் தீராநதி, குமுதம் சினேகிதி, குமுதம் பக்தி, குமுதம் ஜோதிடம், குமுதம் ஹெல்த் ஸ்பெஷல் போன்ற இதழ்கள் வெளியிடப்படுகின்றன. 1986 இல் 620,000 பிரதிகள் புழக்கத்தில் இருந்தது. 2001, 2002 காலப்பகுதியில் குமுதம் யாழ்மணம் என்ற இணைய இதழும் வெளியானது. இதில் புலம்பெயர்ந்த ஈழத்தவர்களின் படைப்புகளும், இந்தியத் தமிழர்களின் படைப்புகளும் பிரசுரமாகிக் கொண்டிருந்தன.

சர்ச்சை
-------

செப்டம்பர் 2015 இல், *குமுதம் ரிப்போர்ட்டர்* நாளிதழில் வெளியான ஒரு கட்டுரையில், "லெக்கிங்ஸ்" அணியும் பெண்களை விமர்சித்தபோது, குமுதம் விமர்சனத்திற்கு உள்ளானது. கட்டுரையில் பயன்படுத்தப்பட்டுள்ள பெண்களின் படங்கள் அனுமதியின்றி அச்சிடப்பட்டதாக கூறப்படுகிறது.

முக்கிய நபர்கள்
---------------

* நிறுவிய ஆசிரியர் - எஸ்.ஏ.பி. அண்ணாமலை
* நிறுவிய பதிப்பாளர் - பி.வி.பார்த்தசாரதி
* அச்சிட்டு வெளியிடுபவர் - பா.வரதராசன்
* ஆசிரியர் ப்ரியா கல்யாணராமன் (எ) ராமசந்திரன்

சான்றுகள்
---------

1. ↑  Latha Srinivasan (24 September 2015). "Now, a petition filed against Tamil magazine Kumudam Reporter for its 'obscene story' on leggings". Chennai. .
2. ↑  Hutchinson Encyclopedia 8th edition, 1988, p.745
3. ↑  "Site Analytics". 2017-03-01 அன்று மூலம் பரணிடப்பட்டது. 2023-03-26 அன்று பார்க்கப்பட்டது.
4. ↑  "Plea against mag's take on leggings gathers momentum". *The Times of India*. 25 September 2015.

வெளி இணைப்புக்கள்
-----------------

* குமுதம் இணையத்தளம்
பொதுநலவாய ஆட்பகுதிகள் நீலநிறத்தில் உள்ளன. முன்னாள் பொதுநலவாய ஆட்பகுதிகள் சிவப்பில் காட்டப்பட்டுள்ளன
**பொதுநலவாய இராச்சியம்** (*Commonwealth realm*) பொதுநலவாய நாடுகள் உறுப்பினராகவும் தங்கள் அரசமைப்புச் சட்டப்படியான அரசராக, ஐக்கிய இராச்சியத்தின் மூன்றாம் சார்லசை கொண்டதும், மற்ற இராச்சியங்களுடன் பொதுவான அரச வாரிசு முறைமை கொண்டதுமான இறைமையுள்ள நாடு ஆகும். இத்தகைய இராச்சியங்கள் 15 உள்ளன.

வெஸ்ட்மின்ஸ்டர் சட்டம் 1931 கனடா, ஆஸ்திரேலியா, நியூசிலாந்து, தென்னாபிரிக்க ஒன்றியம், ஐரிய கட்டற்ற அரசு மற்றும் நியூ பவுண்ட்லாந்திற்கு மேலாட்சித் தகுதி வழங்கியது. இதன்படி பிரித்தானியப் பொதுநலவாயத்தில் முழுமையான அல்லது கிட்டத்தட்ட முழுமையான சட்டமன்ற விடுதலையும் சமநிலையும் இவற்றிற்கு கிடைத்தன. மேலும் ஒரே நாட்டுத் தலைவரை ஐக்கிய இராச்சியத்துடன் பகிர்ந்து கொள்ளவும் வகை செய்தது. இதன்படி 1947இல் இந்தியா, பாக்கித்தானும் 1948இல் இலங்கையும் மேலாட்சி நிலை பெற்றன. 1950களில், ஐக்கிய இராச்சியம் உள்ளிட்டு இக்குழுமத்தில் இருந்த நாடுகள் (இதில் குடியரசாக மாறிய இந்தியாவும் அயர்லாந்தும் தவிர்த்து) தங்களுக்கான சமநிலையை நிறுவுவதற்காக *இராச்சியம்* (realm) என அழைக்கப்படலாயின. இச்சொல் எலிசபெத் அரசியின் முடிசூட்டு விழாவின்போதும் மற்ற நாடுகளின் சட்டங்களிலும் ஏற்றுக்கொள்ளப்பட்டுள்ளது.

தற்போதைய இராச்சியங்கள்
----------------------

அரசர் சார்லசு III கீழ்வரும் நாடுகளுக்கு அரசராவார்:

* அன்டிகுவா பர்புடா
* ஆஸ்திரேலியா
* பகாமாசு
* பெலீசு
* கனடா
* கிரெனடா
* ஜமேக்கா
* நியூசிலாந்து
* பப்புவா நியூ கினி
* செயிண்ட் கிட்சும் நெவிசும்
* செயிண்ட் லூசியா
* செயிண்ட். வின்செண்ட் கிரெனேடின்ஸ்
* சொலமன் தீவுகள்
* துவாலு
* ஐக்கிய இராச்சியம்

அரசர் தனது சார்பாக ஓர் தலைமை ஆளுநரை நியமிக்கிறார்.தலைமை ஆளுநர் அந்த இராச்சியத்தின் அரசுடன் கலந்தாய்ந்து அரசியால் நியமிக்கப்படுகிறார். இவருக்கு அரசரிக்குரிய அனைத்து அதிகாரங்களும் கடமைகளும் வழங்கப்பட்டுள்ளது. நாடாளுமன்றத்தின் அனைத்துச் சட்டங்களுக்கும் ஒப்புதல் கையொப்பமிடுகிறார்; தேவையானால் அரசியின் தீர்வுக்கோ அல்லது அரசரின் கையொப்பம் பெறவோ காத்திருக்க இயலும். அரசி எலிசபெத் II 1982இல் கனடா சென்றிருந்தபோது *கனடிய உரிமைகளும் சுதந்திரங்களுக்குமான பட்டயம்* சட்டத்தில் கையெழுத்திட்டார்; 1986இல் கான்பெராவில் *ஆத்திரேலியச் சட்டம் 1986த்திலும்* அரசியே கையெழுத்திட்டார். 

அரசரிக்கான பட்டம் ஒவ்வொரு இராச்சியத்திலும் தனிப்பட்டு உள்ளது.

மேற்சான்றுகள்
-------------

1. ↑  "What is a Commonwealth Realm?". Royal Household. 6 October 2009 அன்று பார்க்கப்பட்டது.
2. ↑  Royal Household. "Her Majesty the Queen". Queen's Printer. 23 January 2011 அன்று பார்க்கப்பட்டது.

வெளி இணைப்புகள்
---------------

* The Commonwealth Secretariat official site
* The Commonwealth - UK government site

### பொதுநலவாயம்

* United Commonwealth பரணிடப்பட்டது 2006-10-10 at the வந்தவழி இயந்திரம் Main all-Commonwealth group

### ஆத்திரேலியா

* Australian Monarchist League (traditionalist constitutional monarchists)
* No Republic - Australians for Constitutional Monarchy (Moderate constitutional monarchists)

### கனடா

* Canadian Monarchy - The Official Site பரணிடப்பட்டது 2008-09-18 at the வந்தவழி இயந்திரம்
* Canadian Monarchist ONLINE
* Monarchist League of Canada

### நியூசிலாந்து

* Monarchist League of New Zealand பரணிடப்பட்டது 2003-08-31 at the வந்தவழி இயந்திரம்
One of two Langmuir probes from the Swedish Institute of Space Physics in Uppsala on board ESA's space vehicle Rosetta, due for a comet. The probe is the spherical part, 50 mm in diameter and made from titanium with a surface coating of titanium nitride.
**இலாங்முயர் ஆய்வி** *(Langmuir probe)* என்பது மின்ம ஊடகத்தின் மின்னன் வெப்பநிலை, மின்னன் அடர்த்தி, ம் ஒரு மின்னிலையை தீர்மானிக்கப் பயன்படும் கருவி ஆகும்.. இது ஒன்று அல்லது அதற்கு மேற்பட்ட மின்முனைகளை மின்ம ஊடகத்தில் செருகுவதன் மூலம் செயல்படுகிறது, பல்வேறு மின்முனைகளுக்கு இடையில் அல்லது அவற்றுக்கும் சுற்றியுள்ள கலனுக்கும் இடையில் ஒரு நிலையான அல்லது நேர மாறுபடும் மின்னிலையை அளக்கிறது. இந்த அமைப்பில் அளவிடப்பட்ட மின்னோட்டங்கள், மின்னிலைகள் மின்மத்தின் இயற்பியல் பண்புகளை தீர்மானிக்க வழிவகுக்கின்றன..

மேலும் காண்க
------------

* இரட்டை பிரிக்கப்பட்ட இலாங்முயர் ஆய்வு
* மின்ம (இயற்பியல்) கட்டுரைகளின் பட்டியல்
* மின்ம அளவுருக்கள்

* Hopwood, J. (1993). "Langmuir probe measurements of a radio frequency induction plasma". *Journal of Vacuum Science and Technology A* **11** (1): 152–156. doi:10.1116/1.578282. Bibcode: 1993JVST...11..152H.
* A. Schwabedissen; E. C. Benck; J. R. Roberts (1997). "Langmuir probe measurements in an inductively coupled plasma source". *Phys. Rev. E* **55** (3): 3450–3459. doi:10.1103/PhysRevE.55.3450. Bibcode: 1997PhRvE..55.3450S. .

மேற்கோள்கள்
-----------

வெளி இணைப்புகள்
---------------

* F. F. சென் எழுதிய இலாங்முயர் ஆய்வு கோட்பாடு மற்றும் வடிவமைப்பு பற்றிய குறிப்புகள்
**கே. என். சிவராஜ பிள்ளை** (*நாராயண சிவராஜ பிள்ளை*, *K. Narayana Sivaraja Pillai*; 1879–1941) ஓர் இந்திய வரலாற்று ஆய்வாளரும், திராவிடவியலாளரும், சென்னைப் பல்கலைக்கழகத்தில் பேராசிரியராகப் பணியாற்றியவரும் ஆவார்.

வாழ்க்கைக் குறிப்பு
-------------------

சிவராஜ பிள்ளை காவல் துறையில் பணியாற்றியவர். திருவனந்தபுரம் பேராசிரியர் பெ. சுந்தரம் பிள்ளையின் வழிகாட்டலில் சிவராஜ பிள்ளை தமிழிலும், ஆய்வுத் துறையிலும் புலமை பெற்றார். அவரது ஆசியுடன் தமிழிலும் ஆங்கிலத்திலும் பத்திரிகைகளை நடத்தி வந்தார். 'மலபார் குவார்ட்டர்லி ரிவியூ' பத்திரிகையின் ஆசிரியராகப் பணியாற்றினார். பின்னர் சென்னைப் பல்கலைக்கழகத்தில் தமிழ்த் துறைத்தலைவராகப் ஒன்பதாண்டுகள் பணியாற்றினார். சென்னைப் பலகலைக்கழகத்தின் தமிழ்த் துறையின் முதல் தலைவராய் விளங்கியவர். இக்காலத்தில் அவர் *புறநானூற்றின் பழமை* என்ற தமிழ் ஆய்வு நூலையும், *தமிழகத்தில் அகத்தியர்*, *பண்டைத் தமிழரின் கால அடைவு* ஆகிய இரண்டு ஆங்கில ஆய்வு நூல்களையும் எழுதி வெளியிட்டுள்ளார். இவர் பல கவிதைகளையும் எழுதியுள்ளார். சேர் பொன்னம்பலம் இராமநாதன் இவரை இலங்கைக்கு அழைத்து சில ஆண்டுகள் கம்பராமாயண ஆய்வை மேற்கொள்ளச் செய்தார்.

இவருடைய தமையனார் கெ. என். குமரேச பிள்ளை கம்பராமாயணப் பிரசங்கம் செய்வதைத் தொழிலாகக் கொண்டவர்.

இவரது நூல்கள்
-------------

* மேக மாலை (1927)
* உந்து என்னும் இடைச்சொற் பிரயோகம் அல்லது புறநானூற்றின் பழைமை (1929, சென்னப் பல்கலைக்கழகம்)
* முற்காலத் தமிழர்களின் வரலாறு (1932, சென்னைப் பல்கலைக்கழகம்)
* தமிழ் நிலத்தில் அகத்தியர், சென்னைப் பல்கலைக்கழகம்)
* சில தமிழ்ச்சொல் ஆராய்ச்சி (1968)
* கம்பராமாயணக் கௌஸ்துபம் (1979, சென்னைப் பல்கலைக்கழகம்)
* The Chronology of the Early Tamils (1932, சென்னைப் பல்கலைக்கழகம்)
* Agastya in the Tamil Land (சென்னைப் பல்கலைக்கழகம், 1985)

மேற்கோள்கள்
-----------

1. 1 2 3 4 5  சண்முகம், மு. (1968). *சில தமிழ்ச்சொல் ஆராய்ச்சி*. சென்னை: பேராசிரியர் சிவராஜ பிள்ளை நினைவு மன்றம். பக். XIII-XXII. .
**பொதுப் பாயிரம்** என்பது நூலாசிரியர் தாம் கூறப்போகும் கருத்துக்களை முன்னுரையாக முதலில் கூறும் பகுதி. 

இது ஒரு நூலின் முன்னர் சிறப்புப் பாயிரத்துக்கு அடுத்து இடம்பெறும் ஒரு உறுப்பு ஆகும். இது நூலுக்கு ஒரு முகவுரை போன்றது எனினும், இது குறிப்பிட்ட நூலைப்பற்றி அல்லாமல் பொதுவாக நூல்களைப் பற்றி எடுத்துக்கூறும் ஒரு பகுதி ஆகும். எல்லா நூல்களிலும் பொதுப் பாயிரம் இருப்பதில்லை. எடுத்துக்காட்டாகத் தமிழில் இன்று கிடைக்கும் மிகப் பழைய இலக்கண நூலான தொல்காப்பியத்தில் பொதுப் பாயிரம் காணப்படவில்லை. அத்துடன் நூலிலும் பொதுவாகப் பாயிரம் என்பது பற்றியே குறிப்பிடுகிறது அல்லாமல் அதனைப் பொது, சிறப்பு என இரண்டாகப் பிரித்துக் கூறவில்லை. எனினும் தொல்காப்பிய உரை நூல்கள் பொதுப்பாயிரம், சிறப்புப்பாயிரம் என்னும் இரண்டு வகைகள் குறித்து விளக்கம் தருகின்றன.

பொதுப் பாயிரத்தின் இலக்கணம்
---------------------------

பொதுப் பாயிரத்தின் இலக்கணத்தைக் கூறும் நன்னூல், 

1. நூல்
2. நூலைக் கற்பிக்கும் ஆசிரியன்
3. அவ்வாசிரியன் மாணாக்கர்களுக்குப் பாடம் சொல்லுதல்
4. மாணாக்கர்
5. மாணாக்கர் பாடங் கேட்டல்

ஆகிய ஐந்து செய்திகள் தொடர்பானவற்றை எல்லா நூல்களுக்கும் பொருந்தும்படி கூறுவதே பொதுப்பாயிரம் என்கிறது. 

* உண்மையில் இது நூலாசிரியர் கூறும் தொகுப்புரை. தொல்காப்பியம் இடையியல் முதலானவற்றில் இத்தகைய தொகுப்புரை உள்ளது. இதனைக் கருத்தில் கொண்டே 13ஆம் நூற்றாண்டு நன்னூல் நூலின் பகுதி என இரண்டு பாயிர வகைகளைக் காட்டுகிறது.

  

### நூல்

நூல் என்னும் பொருள்பற்றிப் பொதுவாக எடுத்துக்கூறும் பொதுப் பாயிரத்தில் பின்வரும் விடயங்கள் அடங்கியிருப்பது வழக்கம்:

1. பாயிரமும் அதன் வகைகளும்
2. நூல்களும் அதன் வகைகளும்
3. நால்வகைப் பயன்கள்
4. ஏழு வகைக் கொள்கைகள்
5. பத்துவகைக் குற்றங்கள்
6. பத்துவகை அழகுகள்
7. முப்பத்திரண்டு உத்திகள்
8. ஒத்து, படலம் ஆகிய இருவகை உறுப்புக்கள்
9. நூலின் பல்வேறுவகை நடைகள்

குறிப்புக்கள்
-------------

1. ↑  தொல்காப்பியம் எழுத்ததிகாரம் - இளம்பூரணர் உரை, 2006. பக். 2
2. ↑  இளவரசு, சோம. 2009. பக். 13,14

இவற்றையும் பார்க்கவும்
----------------------

* பாயிரம்
* சிறப்புப் பாயிரம்

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
**இலங்கையில் தமிழ் வளர்ச்சியும் அமெரிக்க மிஷனும்** என்பது, இலங்கையில் தமிழ் வளர்ச்சியில் அமெரிக்க மிஷன் வகித்த பங்கு குறித்து ஆய்வு செய்யும் ஒரு நூல். தென்னிந்தியத் திருச்சபையின் ஓய்வுபெற்ற பேராயர் எஸ். ஜெபநேசன் எழுதிய இந்த நூலின் முதற் பதிப்பு 1983ல் வெளியானது. இதன் மீளச்சு குமரன் புத்தக இல்ல வெளியீடாக 2007 ஆம் ஆண்டு வெளிவந்தது.

நோக்கம்
-------

இந்தியாவில் பணியாற்றிய  சீகன்பால்கு, கால்டுவெல், போப்பு போன்ற மிசனரிகளைப் பற்றிப் பல ஆய்வுகள் வெளிவருகின்றன. சாதனை வேட்கையும், தமிழார்வமும் கொண்ட பல மிசனரிகள் இலங்கையிலும் இருந்திருக்கின்றனர். ஆனால், அவர்களது வாழ்க்கையும் பணியும் நன்கு ஆராயப்படாத விடயங்களாக இருக்கின்றன. இத்தகைய ஆய்வில் பலர் ஈடுபடவேண்டும் என்றும், அத்தகைய உந்துதலை அளிப்பதே இந்நூலின் நோக்கம் என்பதும் நூலாசிரியரின் முகவுரையில் இருந்து தெரிகிறது.

உள்ளடக்கம்
----------

பத்தொன்பதாம் நூற்றாண்டில் அமெரிக்காவில் இருந்து சமயப் பரப்புரை செய்வதற்காக அமெரிக்க மிசனரிகள் யாழ்ப்பாணம் வந்தனர். பரப்புரைக்கான ஒரு கருவியாகப் பல்வேறு பள்ளிகளை அவர்கள் அமைத்தனர். இந்த வழியில் 1823 ஆம் ஆண்டில் பட்டிகோட்டா செமினறியை நிறுவி அதன் மூலம் யாழ்ப்பாணச் சமுதாயத்தின் கல்வி வளர்ச்சிக்கும், தமிழ் வளர்ச்சிக்கும் பெரும்பணியாற்றினர். அத்துடன், தமிழ் அகராதி உருவாக்குவதிலும் ஈடு பட்டனர். அவர்கள் உருவாக்கிய உவின்ஸ்லோ அகராதியே சென்னைப் பல்கலைக்கழகப் பேரகராதிக்கு அடிப்படையாக அமைந்தது. அச்சுப் பணிகளிலும் அவர்கள் ஈடுபட்டுத் தமிழ் வளர்ச்சிக்கு உதவினர். மேற்படி பணிகள் குறித்து விளக்கும் இந்நூல் பின்வரும் தலைப்புக்களில் ஆறு இயல்களாகப் பிரிக்கப்பட்டுள்ளது.

1. அமெரிக்கன் மிசனரிமாரும் யாழ்ப்பாணச் சமுதாயமும்.
2. அமெரிக்கன் மிசன் பாடசாலைகள்
3. வட்டுக்கோட்டைச் செமினரி
4. அமெரிக்கன் மிசனரிமார் தொகுத்த அகராதிகள்
5. அமெரிக்கன் மிசனின் அச்சுப்பணி
6. அமெரிக்கன் மிசன் சாதித்ததென்ன?

இவை தவிர, இலங்கையில் பணியாற்றிய அமெரிக்க மிசனரிமாரின் பட்டியல், கிறித்தவ தோத்திரப் பாடல்கள் எழுதிய புலவர்கள் பட்டியல், வட்டுக்கோட்டைச் செமினரியில் கற்பித்த ஆசிரியர் பட்டியல், அச்செமினரியில் சேர்வதற்கான தகைமைகள், ஆறுமுக நாவலர் குறித்த மிசனரிமாரின் குறிப்புக்கள் என்பன பிற்சேர்க்கைகளாகத் தரப்பட்டுள்ளன.

குறிப்புகள்
-----------

1. ↑  ஜெபநேசன், எஸ். *இலங்கையில் தமிழ் வளர்ச்சியும் அமெரிக்க மிசனும்*, குமரன் புத்தக இல்லம், கொழும்பு, 2007. பக். xii.
2. ↑  ஜெபநேசன், எஸ். *இலங்கையில் தமிழ் வளர்ச்சியும் அமெரிக்க மிசனும்*, குமரன் புத்தக இல்லம், கொழும்பு, 2007. பக். xiv.
3. ↑  ஜெபநேசன், எஸ். *இலங்கையில் தமிழ் வளர்ச்சியும் அமெரிக்க மிசனும்*, குமரன் புத்தக இல்லம், கொழும்பு, 2007. பக். xvi.

இவற்றையும் பார்க்கவும்
----------------------

* இலங்கைத் தமிழர் சிந்தனை வளர்ச்சியில் அமெரிக்க மிஷன் - இதே நூலாசிரியரின் இன்னொரு நூல்.
எண் கோட்பாட்டில் **ஸ்ஃபீனிக் எண்** (ஆங்கிலம்:*sphenic number*, பண்டைக் கிரேக்கம்: σφήνα, 'wedge') என்பது மூன்று வெவ்வேறான பகா எண்களின் பெருக்கமாக அமையக்கூடிய நேர் முழுஎண் ஆகும்.

எடுத்துக்காட்டுகள்:

* 30 = 2 x 3 x 5
* 102 = 2 x 3 x 17
* 70 = 2 x 5 x 7

60 = 22 × 3 × 5 இது மூன்றேமூன்று பகாக் காரணிகளைக் கொண்டிருப்பது போலத் தோன்றினாலும் முதல் காரணியான 22 பகாஎண் அல்ல என்பதால் 60 ஒரு ஸ்ஃபீனிக் எண் அல்ல.

ஒவ்வொரு ஸ்ஃபீனிக் எண்ணும் சரியாக எட்டு வகுஎண்களைக் கொண்டிருக்கும்: 

{\displaystyle n=p\cdot q\cdot r}, ஒரு ஸ்ஃபீனிக் எண் (*p*, *q*, *r* மூன்றும் வெவ்வேறான பகாஎண்கள்).
*n* இன் வகுஎண்கள்:

{\displaystyle \left\{1,\ p,\ q,\ r,\ pq,\ pr,\ qr,\ n\right\}}
வெவ்வேறான பகாக் காரணிகளைக் கொண்டிருப்பதால், அனைத்து ஸ்ஃபீனிக் எண்களும் வர்க்கக்காரணியற்ற முழுஎண்களாகும் (squarefree)

மோபியஸ் சார்பு
எந்தவொரு ஸ்ஃபீனிக் எண்ணின் மோபியஸ் சார்பின் மதிப்பு −1.

*n* ஒரு ஸ்ஃபீனிக் எண் எனில்:

{\displaystyle \mu (n)=(-1)^{2\times 3+1}=-1.\,}
*முதல் ஸ்ஃபீனிக் எண்களில் சில*:

30, 42, 66, 70, 78, 102, 105, 110, 114, 130, 138, 154, 165, ... (OEIS-இல் வரிசை A007304)

மிகப்பெரிய ஸ்ஃபீனிக் எண்
------------------------

2013 ஆம் ஆண்டுவரையிலான கணக்கீட்டின்படி, மிகப்பெரிய ஸ்ஃபீனிக் எண்:

(257,885,161 − 1) × (243,112,609 − 1) × (242,643,801 − 1)
இந்த எண் இதுவரை கண்டுபிடிக்கப்பட்ட மூன்று பெரிய பகாஎண்களின் பெருக்கமாகும்.

அடுத்தடுத்த ஸ்ஃபீனிக் எண்கள்
----------------------------

* முதல் இரு அடுத்தடுத்த ஸ்ஃபீனிக் எண்கள் 230, 231.

230 = 2×5×23
231 = 3×7×11.
* முதல் மூன்று அடுத்தடுத்த ஸ்ஃபீனிக் எண்கள் 1309, 1310, 1311.

1309 = 7×11×17
1310 = 2×5×131
1311 = 3×19×23
* நேர் முழு எண்களில் அடுத்தடுத்த எண்களில் ஒவ்வொரு நான்காவது எண்ணும் நான்கால் வகுபடும் எண்பதால், மூன்றுக்கு மேற்பட்ட அடுத்தடுத்த ஸ்ஃபீனிக் எண்கள் தொடர்ந்து இருக்க வாய்ப்பில்லை.
* ஆண்டுகளில் 2013, 2014, 2015 மூன்றும் அடுத்தடுத்த ஸ்ஃபீனிக் எண்கள். வரவிருக்கும் ஆண்டுகளில் 2665, 2666, 2667 ((OEIS-இல் வரிசை A165936)

) மூன்றும் அடுத்தடுத்த ஸ்ஃபீனிக் எண்களாக அமையும்.

மேற்கோள்கள்
-----------

1. ↑